মহিউসসুন্নাহ ইসলামিয়া দাখিল মাদরাসার দাখিল পরীক্ষার্থীদের বিদায় উপলক্ষ্যে গত মঙ্গলবার সকাল ১০.০০ ঘটিকার সময় শরীয়তপুর জেলার সখিপুর উত্তর তারাবুনিয়া ইউনিয়নের পদ্মা নদীর দক্ষিণ পার্শ্বে ছায়া ঘেরা পাখি ডাকা মনোরম পরিবেশে মহিউসসুন্নাহ ইসলামিয়া দাখিল মাদরাসা ২০১৮ সালের দাখিল পরীক্ষার্থীদের বিদায় অনুষ্ঠান ও দোয়ার আয়োজন করা হয়েছে। অনুষ্ঠানে সভাপতিত্ব করেন অত্র মাদরাসার প্রতিষ্ঠাতা ও সভাপতি বিশিষ্ট শিল্পপতি উত্তর তারাবুনিয়া ইউনিয়নের সাবেক চেয়ারম্যান জনাব আলহাজ্ব ইউনুছ আলী মোল্যা। প্রধান অতিথি হিসেবে উপস্থিত ছিলেন ভেদরগঞ্জ উপজেলা মাধ্যমিক শিক্ষা অফিসার আলহাজ্ব মোঃ মনিরুজ্জামান মনির চৌধুরি। অন্যান্যদের মধ্যে উপস্থিত ছিলেন মাওলানা মুফতি মোঃ ফজলুল হক, বিশিষ্ট সমাজ সেবক আঃ মান্নান মাঝি , উঃ তারাবুনিয়ার সাবেক চেয়ারম্যান অত্র মাদরাসার শিক্ষানুরাগী মোঃ জয়নাল আবেদিন মাঝি , আব্দুল্যাহ আল মামুন সরকার, মোঃ সেলিম সরকার, মাওলানা আঃ রাজ্জাক ও অত্র মাদরাসার সুপার মাওলানা আনোয়ার হোসেন, ও অভিভাবক বৃন্দ। উপজেলা মাধ্যমিক শিক্ষা অফিসার বলেন, বিগত বছরে অত্র মাদরাসার দাখিল পরীক্ষা ভাল ফলাফলের ভিত্তিতে ভেদরগঞ্জ উপজেলার মধ্যে শ্রেষ্ঠ মাদারাসা হিসাবে মহিউসসুন্নাহ ইসলামিয়া দাখিল মাদরাসাকে ঘোষণা করা হয়েছে। তিনি আরও আস্বস্ত করেন মাদরাসাটি ২০১৯ সালের মধ্যে এমপিও ভূক্তি হিসেবে প্রক্রিয়াধীন রয়েছে। মাদারাসার প্রতিষ্ঠাতা ইউনুছ আলী মোল্যার সাথে কথা বলে জানা গেছে তিনি বলেন ২০০৭ সালে মাদরাসাটি প্রতিষ্ঠিত হয়েছে। প্রতিষ্ঠালগ্ন থেকে মাদরাসাটি অভিজ্ঞ শিক্ষক মন্ডলী দ্বারা পরিচালিত।